Niezam Zaidi

**Mohd Niezam Mohd Zaidi** (lahir 26 Oktober 1992) ialah seorang pelakon lelaki Malaysia.

Beliau ialah seorang pelakon method terkenal Malaysia yang dikenali dengan gaya lakonan mendalam dan penuh emosi. Melalui pendekatan method acting, beliau membawa watak-wataknya dengan realistik dan meyakinkan, memberikan impak kuat kepada penonton. Selain itu, pengalaman peribadinya yang penuh liku turut memberi inspirasi kepada perjalanan seni dan kehidupannya.

Beliau juga pernah menghadapi cabaran dalam hidup apabila terlibat dengan isu peribadi, namun pengalaman tersebut menjadi titik perubahan penting untuknya mendekatkan diri kepada agama dan memperbaiki diri. Kini, Niezam aktif kembali dalam dunia lakonan dan berusaha memberi inspirasi kepada orang lain melalui pengalaman hidupnya.

## Kehidupan peribadi
Beliau dilahirkan di Ipoh, Perak dan dibesarkan di Kampung Seri Manjoi. Beliau merupakan anak kedua daripada empat beradik.

2014, Niezam mendedahkan dirinya masih terlalu jauh untuk berada pada kedudukan sama dengan pelakon Farid Kamil.

## Kerjaya
Bermula dengan sebagai pelakon kanak-kanak di usia 8 tahun yang diarahkan oleh Othman Kassim iaitu pakcik beliau untuk dokumentari RTM (Sumbangsih), sekaligus menyuntik semangatnya untuk bergelar sebagai seorang pelakon.

Ketika berumur 18 tahun, beliau telah berjaya menghabiskan kursus asas lakonan di FINAS dalam ilmu asas Teater dan lakonan teknikal yang di ajar oleh Hasnul Rahmat, Linda & Avaa Vanja.

Setelah itu bakat Niezam Zaidi dalam bidang lakonan dikesan oleh penerbit filem dan bos Metrowealth Pictures, David Teo, yang yakin Niezam mempunyai masa depan yang cerah dalam bidang lakonan, beliau merupakan antara bakat baru yang diperkenalkan oleh Metrowealth bersama-sama dengan Mikail Andre, Adibah Yunus, Wawa Zainal dan Shima Anuar.

Drama pertama lakonan Niezam ialah *Diari Platun* yang mengisahkan tentang kehidupan pasukan askar Wataniah, yang memulakan siaran di Astro Prima pada 16 September 2012. Beliau membuat penampilan filem pertamanya pada 2012 menerusi filem aksi arahan Hashim Rejab, *[[Budak Pailang]]* yang dibintangi oleh Aeril Zafrel dan Wawa Zainal.

Pada 21 Februari 2013, Niezam meneruskan kerjasamanya bersama Hashim dalam filem *[[Pada Suatu Cinta Dahulu]]* yang menggandingkannya bersama Intan Ladyana, ia mengisahkan tentang Zainal, seorang lelaki yang merasa tertekan dan tidak berpuas hati dengan kehidupan perkahwinannya sekarang, berfikir kembali kepada masa lalu ketika dia seorang pelajar nakal yang jatuh cinta dengan Azura.

Beliau berlakon di samping Atikah Suhaime, Bella Dally dan Intan Ladyana dalam siri drama *[[Dewi Lasak]]* arahan Pierre Andre yang bersiaran di TV3. 

Beliau juga muncul bersama Atikah Suhaime, Shima Anuar, Adibah Yunus dan Mikail Andre dalam filem dokumentari seram *[[Highland Tower (filem)|Highland Tower]]* arahan Pierre Andre yang berdasarkan dari tragedi Highland Towers pada 11 Disember 1993.

Niezam berlakon di samping Sharnaaz Ahmad dan Zahirah MacWilson dalam siri drama romantik *[[Mencintaimu (drama)|Mencintaimu]]*. Beliau meninggalkan Metrowealth pada Mac 2015 dan bekerja secara bebas dengan syarikat penerbitan lain, Niezam berkata: "Kebanyakkan filem-filem saya dari MIG jadi saya tak ada masa untuk berlakon dengan produksi lain. Itu antara sebab saya keluar dari MIG."

Beliau muncul bersama Shenthy Feliziana dalam filem *Mat Moto* arahan Ahmad Idham yang ditayangkan pada 24 Disember 2015.

https://www.mstar.com.my/spotlight/wayang/2020/02/05/filem-m4m4?

## Filemografi

## Anugerah dan pencalonan

## Rujukan

## Pautan luar
* 
* 
*